বাড়ির কর্তা-"ছ্যা ছ্যা! খবরের কাগজগুলো খোলাই দায়।" 
    গিন্নি-"কি হল? এত 'ছ্যা ছ্যা' করছ কেন সাত সকালেই?"
    কর্তা-"দেখো না, কি সব খবর ছেপেছে। 'ডবল রেপ কেস'! তিন বছরের মধ্যে একই ক্রিমিনাল আবার ওই একই মেয়েকে গ্যাং রেপ করেছে। ছি ছি! এসব জায়গায় কি মানুষ থাকে? মেয়েদের কোনও নিরাপত্তা নেই! তোমায় বলে রাখছি এই জায়গার মেয়েগুলো কখ্খনো উন্নতি করতে পারবে না।"
    গিন্নি-"কোন জায়গা?"
    কর্তা-"কোথায় আবার! হরিয়ানার রোহতক। দেশের লজ্জা এসব জায়গা। বুঝলে, দেশের লজ্জা। কোনওকালে কেউ নাম শোনেনি, এখন আবার খবরের কাগজে হেডলাইন হচ্ছে কিনা 'ডবল রেপ' কেসে। ছিঃ!"     গিন্নির হাতে কাগজ দেখে কর্তা জিজ্ঞেস করল,"কাগজ এসেছে? কই, দাও।"
    খবরের কাগজ হাতে গিন্নি খুশিতে বলল,"এই, দেখো দেখো, অলিম্পিকে ভারতের পদকের খরা কাটল। কুস্তিতে ব্রোঞ্জ মেডেল।"
    কর্তা-"শেষ পর্যন্ত পেল তাহলে। নরসিংহের খেলাটা এরমধ্যে হয়ে গেল? কই শুনিনি তো কাল।"
    গিন্নি-"না না। মেয়েদের কুস্তি গো। সাক্ষী জিতেছে, ব্রোঞ্জ।"
    কর্তা একটু অবাক হয়েই বলল,"সাক্ষী! ও বুঝি অলিম্পিকে খেলছে? ধোনির বউ যে কুস্তিবিদ তা তো জানতাম না।"
    সঙ্গে সঙ্গেই গিন্নি বলে উঠল,"আরে, না না। ধোনির বউ নয়। এ হল সাক্ষী মালিক।"
    আরও অবাক হয়ে কর্তা জিজ্ঞেস করল,"মালিক? সে আবার কে?"
    গিন্নি জবাব দিল,"অত জানিনা। লিখেছে রোহতকের মেয়ে।"
    কর্তা প্রায় চমকে উঠল,"অ্যাঁ! রোহতক! বলো কি!"
    গিন্নি-"হ্যাঁ, রোহতক। হরিয়ানার রোহতক। যে রোহতক গত একমাস ধরে 'ডবল রেপ কেস'-এর হেডলাইন হয়ে আসছে খবরের কাগজে সেই রোহতক।"
    কর্তা চুপ।
    গিন্নি বলতে থাকল,"দেশের গর্ব, বুঝলে, দেশের গর্ব।
(খবরের কাগজে ছাপা ছবিটির দিকে তাকিয়ে) সাক্ষী তুমি দেখালে এদেশের মেয়েরা শুধু ধর্ষিতা-নির্যাতিতা-নিপীড়িতা হয়ে দেশের লজ্জা বাড়াতে জানে না। রীতিমতো প্যাঁচে ফেলে বিপক্ষকে ধরাশায়ী করে বিদেশের মাটিতে দেশের পতাকাটা উঁচু করে দেশের সম্মান বাড়াতেও জানে। রোহতকের মেয়েগুলো এবার একটু বাঁচবে। রোহতকের গুণ্ডাগুলো এবার একটু হলেও ভয় পাবে। সাক্ষী, তুমি রোহতকের সাথে গোটা দেশটারও অনুপ্রেরণা।"
    তারপর কাগজটা কর্তার হাতে দিয়ে "নাও পড়ো" বলে নিজের কাজে চলে গেল।     গিন্নি-"আজকে খবরে কি বেরিয়েছে দেখো।"
   কর্তা-"কি বেরিয়েছে?"
    গিন্নি-"সেই সাক্ষী গো, অলিম্পিকে প্রথম মেডেলটা আনল যে এবারে, হরিয়ানা সরকার তাকে 'বেটি বাঁচাও বেটি পড়াও' অভিযানের ব্র্যাণ্ড অ্যাম্বাসাডার করেছে গো।"
    কর্তা "কই দেখি" বলে কাগজটা নিয়ে
খবরের কাগজে চোখ বুলিয়ে বলল,"বেটি হো তো অ্যায়সা।"